Turqi: Përpjekje për të mbyllur grupin për të drejtat e grave
Megjithë numrin në rritje të vrasjes së grave, prokurorët publikë në Turqi kërkojnë mbylljen e grupit që kërkon drejtësi për gratë që kanë humbur jetën si pasojë e dhunës në familje 
Turqia është vendi me shifrat më të larta në Evropë të vrasjeve të grave. Një nga grupet më të zëshme që lufton këtë dukuri është platforma “Ne do të ndalim vrasjen e grave”. Por grupi rrezikon të mbyllet në një proces gjyqësor të nisur nga prokurorët publikë të Turqisë, gjë që ka shkaktuar zemërim dhe protesta në të gjithë vendin. Protestues në Stamboll mbajnë fotografi të grave, shumica prej të cilave u vranë nga të dashurit ose burrat e tyre. Platforma “Ne do të ndalim vrasjen e grave” iu prin demonstratave dhe aksioneve të tjera me qëllim të futjes së kësaj dukurie në axhendën politike. Por së fundmi, grupi po lufton për mbijetesë, i akuzuar nën kodin civil të qeverisë turke për minim të vlerave familjare dhe moralit. thotë për Zërin e Amerikës një protestuese. Grupi lavdërohet brenda dhe jashtë Turqisë për fushtatat e tij me qëllim të turpërimit të autoriteteve për dështimin në mbrojtjen e grave. Platforma ofron edhe mbështetje ligjore për familjet e viktimave, në betejën për drejtësi. Por një proces gjyqësor i ngritur nga prokurorët publikë kërcënon mbylljen e grupit. thotë Fidan Ataselin nga kjo platformë. Disa analistë e shohin këtë si përpjekje të Presidentit Recep Tayyip Erdogan për të forcuar bazën e votuesve konservatorë – një akuzë që qeveria e mohon. Zoti Erdogan largoi Turqinë nga Konventa e Stambollit, traktati i parë ndërkombëtar për mbrojtjen e grave kundër dhunës, me pretendimin se ajo dëmton vlerat e familjes. Raporti vjetor i Departamentit amerikan të Shtetit për të drejtat e njeriut ve në dukje të dhënat shqetësuese për dhunën ndaj grave në Turqi. Grupe për të drejtat e njeriut kritikojnë veprimet e Turqisë kundër platformës. thotë Emma Sinclair Webb nga organizata “Human Rights Watch”. Familjarët e grave të vrara janë mbështetësit kryesor të platformës, të cilët janë zotuar të qëndrojnë pranë grupit. thotë Nihat Palandoken. Në fund të tubimit, protestuesit lexojnë emrat e viktimave. Me shumë gjasë, në protestën e radhës, listës mund t’i shtohen edhe emra të rinj. Ndërsa qeveria angazhohet për mbylljen e grupit, platforma “Ne do të ndalim vrasjet e grave” mund të mos ekzistojë për të kërkuar drejtësi për vrasjet e grave.